**Средно училище ”Св. св. Кирил и Методий” гр.Златарица, обл.В.Търново,**

**ул.”Димитър Палев”№3-5, тел:0618/98659, GSM-0884190475,**

**E-mail:souzlatarica@mail.bg ,** [**www.bgschool.net**](http://www.bgschool.net/)

Утвърждавам:

Христина Ганчева

**ГОДИШЕН ПЛАН**

за квалификационните дейности

в СУ „Св. св. Кирил и Методий” град Златарица

за учебната 2022 / 2023 година

**I**. **АНАЛИЗ НА КВАЛИФИКАЦИОННАТА ДЕЙНОСТ В ОБРАЗОВАТЕЛНАТА ИНСТИТУЦИЯ. ОПРЕДЕЛЕНИ ДЕФИЦИТИ ОТ КВАЛИФИКАЦИЯ НА ПЕДАГОГИЧЕСКИТЕ СПЕЦИАЛИСТИ.**

1. Организиране на квалификационни форми за формиране на професионални компетентности на училищно ниво – изработен и реализиран беше училищен план за квалификацията на педагогическите кадри съобразен с нуждите на училището.

Включени бяха квалификационните дейности, като неотменна част в работата на създадените методически обединения в училище.

Стимулиран беше индивидуалния стремеж на педагозите за повишаване на квалификацията им, повишаване на професионалните им умения чрез участие в защита на по-висока ПКС, придобиване на квалификационни кредити и участие в различните форми на училищна и извънучилищна квалификация.

2. Най-ефективни бяха:

 - Квалификационните форми организирани от методическите обединения в училище.

 - Реализирането на училищния план за квалификационните дейности.

 - Самостоятелните квалификационни дейности по инициатива на педагозите.

Сведения за участия в курсове, обучения, семинари, практики, обмяна на опит и др. през учебната 2021/2022 година на педагозите от СУ «Св. св. Кирил и Методий» - град Златарица

|  |  |
| --- | --- |
| Показатели | Брой  |
| ПГ – ІV клас кредити | 27 |
| V – ХІІ клас кредити | 21 |
| ПКС | V - 1 |
| Степен магистър | 1 |
| курсове | 24 |
| семинари | 3 |
| конференции | 2 |
| обучения | 3 |
| Работни срещи | 3 |
| Учители без участие в квалификационни форми | 0 |

3. Изводи, проблеми и препоръки:

Изводи:

Плана за квалификационната дейност е съобразен с нуждите на училището и констатираните квалификационни и образователни дефицити на педагозите.

Педагозите са инициативни и активни в стремежа си да повишат квалификацията си.

Проблеми:

Планът за квалификация на педагогическите кадри не беше изпълнен на 100% поради настъпилата корона криза и преминаването към дистанционно обучение на учениците. Това промени доста обстоятелства като:

* Планираните обучения и дейности за месеците октомври, ноември и декември не бяха реализирани;
* Наложи се в хода на дистанционното обучение, педагозите да се самообучават за:

- работа в електронна среда;

- ползване на електронни източници за обучение;

- електронно тестване и изпитване на учениците във виртуална класна стая;

Препоръки:

За новата учебна година плана за квалификация да бъде съобразен с горе изброените проблеми.

4. Да се вземат предложенията за квалификация на педагозите от методическите обединения създадени в училището.

5. Да се обърне по-голямо внимание на обучението на педагозите и учениците за работа с електронни средства.

6. Организиране на квалификационни форми за формиране на професионални компетентности чрез участие в организирани от РУО форуми и обучения.

 Представители на училището участваха във всички квалификационни форми организирани и проведени от РУО.

 Извършени бяха следните обучения:

|  |  |  |
| --- | --- | --- |
| Оценяване и анализ на входни нива | дискусия | 18 учители |
| За екипната работа с учениците по паралелки – ползване на ученически екипи в междупредметните връзки | тренинг | 9 учители от хуманитарните науки |
| Интерактивно обучение по осъществяване на междупредметни връзки | Семинар, тренинг | 6 учители  |
| Знания и умения за решаване на конфликти | открита (практика) | 12 учители от начален етап |
| Самооценяване. Портфолио | дискусия | 33 учители  |
| Работа с деца със СОП | Семинар – дискусия | 32 учители |
| Работа с деца и ученици с агресивно поведение | Дискусия и тренинг | 14 учители от начален етап |

 Изводи:

Организираните форми на квалификация на педагогическите кадри от РУО са съобразени с нуждите на училищата.

Проведените обучения от РУО помагат на педагогическите кадри да въведат новостите в образователната система.

 7. Организирани бяха квалификационни форми за формиране на професионални компетентности, чрез включване в квалификация на педагогически специалисти, организирани от МОН.

 Представители на училището участваха във квалификационни форми организирани и проведени от МОН според възможностите и нуждите на СУ „Св. св. Кирил и Методий” – град Златарица.

 Изводи: учителите имат желанието и мотивацията за повишаване на квалификацията си. Училището подпомага финансова желаещите педагози за повишаване на квалификацията им.

Проблемите са породени предимно от корона кризата.

 Препоръки: Квалификационните форми да се съобразяват с новите обстоятелства изискващи възможности на учителите за обучение във виртуална среда.

8. Дефицити от квалификация на педагогическите специалисти:

 - В областта на въвеждането и работата във виртуална среда;

 - В областта на иновации в обучението по предмети. Интерактивни методи на обучение;

 **II.** **ПРИОРИТЕТИ ЗА КВАЛИФИКАЦИЯ И ОПРЕДЕЛЯНЕ НА ЦЕЛЕВИ ГРУПИ**

 1. самооценката на работата на педагозите;

 2. приобщаващото образование;

Целеви групи:

* Методическо обединение на учители от началната степен на образованието;
* Методическо обединение на хуманитарните науки;
* Методическо обединение на природно-математическите науки.

**ІІІ. ОСНОВНИ ПРИНЦИПИ И ЦЕЛИ.**

Основните принципи съответстват на съвременните проблеми в българското образование, а те са свързани с придобиване на знания и умения в педагозите за работа във виртуална среда; за борба с агресията при учениците; разрешаване успешно на конфликти ситуации; провеждане на приобщаващо образование; самооценяване на работата на педагозите и училищната институция; дистанционното обучение при наличието на епидемии и пандемии.

Целта е педагозите да придобият нови знания и умения за по- качествено провеждане на учебно-възпитателната работа в училище съобразно конкретните условия и особености на работа в СУ „Св. св. Кирил и Методий” в град Златарица.

**ІV. ФОРМИ НА КВАЛИФИКАЦИЯ.**

1. Вътрешно институционална квалификация. Ще се използват следните форми: дискусии, тренинги; открити практики; дискусии, семинари.

2. Външно институционална квалификация. Ще се използват следните форми: лектории; семинари; беседи; тренинги; открити практики; дискусии.

**V. ДЕЙНОСТИ**

1. **Вътрешно институционална квалификационна дейност**

|  |  |  |  |  |  |
| --- | --- | --- | --- | --- | --- |
| Дата на обучението | Тема на обучението | Квалификационна форма (дискусия, семинар, тренинг, открита практика, и др.) | Участници в целевата група | Име на провеждащия квалификацията | Брой часове |
| Октомври 2022 г. | За модерна комуникация, екипна работа и между предметните връзки | Дискусия | Учители от хуманитарните науки | К. Колев | 4 |
| Декември 2022 г. | Знания и умения за решаване на конфликти | Дискусия и открита (практика) | 14 учители от начален етап | Ат. Игнатова, Р. Колева, И. Пъпешкова, Д. Димитрова | 10 |
| Декември 2022г. | Мотивация за учене в учениците | Семинар – дискусия | 10 учители | Н. Христова | 2 |
| Февруари 2023 г. | Възможности за работа дистанционно във виртуална среда | Семинар – дискусия | 32 учители | К. Колев М. Бахарева | 2 |
| Февруари2023 | Работа с деца и ученици с агресивно поведение | Дискусия и тренинг | 14 учители от начален етап | Н. Добрева, Д. Хараламбиева, К. Мянова, М. Драгнева | 8 |
| Март 2023 | Успешният класен ръководител | семинар | 17 учители | Д. Георгиев | 4 |
| Април 2023 | Тестовете като средство за прогнозиране, планиране и оценяване | тренинг, дискусия | 6 учители  | Д. АндрееваМ. УвалиеваП. Иванова | 4 |
| Юни 2023 | Превенция на проблемното поведение | семинар | 10 учители | Външен лектор от ДПС Елена | 4 |

**2. Извън институционална квалификационна дейност.**

|  |  |  |  |  |  |
| --- | --- | --- | --- | --- | --- |
| Дата на провеждането | Тема на обучението | Квалификационна форма (дискусия, семинар, тренинг, открита практика, и др.) | Наименование на обучителната организация | Име на участника | Брой присъдени кредити |
| Ноември 2022 г. | Обучение на класните ръководители по НЕИСПУО | Семинар | ВТУ „Св. св. Кирил и Методий” – департамент за продължаващо образование и квалификация на педагогическите специалисти | Класните р-ли от първи до дванадесети клас | 2 |
| Ноември 2023 год. | Иновационни технологии за активно учене | Монофазно обучение | ВТУ „Св. св. Кирил и Методий” – департамент за продължаващо образование и квалификация на педагогическите специалисти | Целият педагогически състав на СУ „Св. св. Кирил и Методий” гр. Златарица | 1 |
| Март 2023 год. | Повишаване на дигиталната компетентност на съвременният учител - създаване на дигитално учебно съдържание | Монофазно обучение | ВТУ „Св. св. Кирил и Методий” – департамент за продължаващо образование и квалификация на педагогическите специалисти | Целият педагогически състав на СУ „Св. св. Кирил и Методий” гр. Златарица | 1 |

**VІ. ОЧАКВАНИ РЕЗУЛТАТИ. АНАЛИЗ И ОЦЕНКА НА ЕФЕКТИВНОСТТА.**

1. Педагогическия състав на СУ „Св. св. Кирил и Методий” в град Златарица да попълни констатираните през предходната учебна година образователно квалификационни дефицити.

2. Учителите да придобият нови знания и умения за работа във виртуална среда, за решаване на конфликти; провеждане на приобщаващо образование; самооценяване на работата на педагозите.

**VІІ. ФИНАНСИРАНЕ НА КВАЛИФИКАЦИОННИТЕ ДЕЙНОСТИ.**

 За реализиране на настоящия план училищното ръководство е определило сума от 4702.00 лева съгласно чл. 35 от КТД, която е 1% от ФРЗ на педагогическия персонал.

**VІІІ. КОНТРОЛ.**

 Контрола на училищно ниво по изпълнението на настоящия план ще се осъществява от:

* директора на училището;
* председателите на методическите обединения.